Die Pumas (Puma) is 'n roofdiergenus uit die Felidae-familie. Vanweë hul relatief klein liggaamsbou, behoort hulle aan die subfamilie van die kleiner katte. In hierdie genus, wat ook die Ou Wêreldse fossiele insluit, soos Puma pardoides uit die Eurasiese Pleistoseentydperk, bestaan daar twee spesies:
Puma concolor(Linnaeus, 1771) – die Poema
Puma yagouaroundi(Geoffroy, 1803) – die Jaguarandi
Die jaguarandi is voorheen onder Herpailurus geklassifiseer. Omrede molekulêre genetiese studies 'n noue verwantskap tussen hierdie twee katspesies bevind het, word alle nuwe klassifikasies onder Puma, as 'n gemeenskaplike genus, ingedeel.
Die pelse van hierdie diere is kort en dik en wissel gewoonlik tussen 'n geel-grys of rooierige kleur; groot verskille word onder die volwasse diere van hierdie twee katsoorte waargeneem. Beide spesies is inheems aan die Amerikas.
DNS-navorsing het bevind dat die hierdie genus die naaste aan die jagluiperd verwant is. As gevolg van die jagluiperd se eie, kenmerkende gelaatstrekke, wat eie aan die Acinonychinae -subfamilie is, sal 'n indeling saam met die poema en jaguarandi ongeldig wees.
↑ Hemmer, H., Kahlike, R.-D. & Vekua, A. K. (2004). The Old World puma Puma pardoides (Owen, 1846) (Carnivora: Felidae) in the Lower Villafranchian (Upper Pliocene) of Kvabebi (East Georgia, Transcaucasia) and its evolutionary and biogeographical significance. Neues Jahrbuch fur Geologie und Palaontologie, Abhandlungen 233, 197–233.
Ontsluit van "https://af.wikipedia.org/w/index.php?title=Puma_(genus)&oldid=2221745"
Last edited on 30 Junie 2020, at 14:42
Die bladsy is laas op 30 Junie 2020 om 14:42 bygewerk.